Πίτσα με φρέσκα κρεμμυδάκια, μοτσαρέλα και δυόσμο
Πίτσα στα γρήγορα ελαφριά και αρωματική.
1 κουτ. γλυκού μπούκοβο, 2 κουτ. σούπας ελαιόλαδο, 4 μέτριες αραβικές πίτες, 200 γρ. φρέσκια μοτσαρέλα, κομμένη σε ροδέλες, το λευκό και τρυφερό πράσινο μέρος από 8 φρέσκα κρεμμυδάκια, κομμένα κατά μήκος (σε μπαστουνάκια) ή σε φετάκια, χοντρό αλάτι, 2 κουτ. σούπας φύλλα φρέσκου δυόσμου (ή όποιο άλλο φρέσκο μυρωδικό έχουμε)
Για να φτιάξουμε πίτσα με φρέσκα κρεμμυδάκια, μοτσαρέλα και δυόσμο, αρχικά προθερμαίνουμε τον φούρνο στους 180° C. Σε ένα μπολάκι αναμειγνύουμε το μπούκοβο με το ελαιόλαδο.Αλείφουμε με το μείγμα τις αραβικές πίτες. Από πάνω στρώνουμε τη μοτσαρέλα και τα κρεμμυδάκια.Πασπαλίζουμε με χοντρό αλάτι και δυόσμο (ή όποιο άλλο φρέσκο μυρωδικό έχουμε).Ψήνουμε τις πίτσες για περίπου 5 - 6 λεπτά, μέχρι να ροδίσουν ελαφρώς.
Κρεμμύδι,Τυρί